ddrg/super_eurlex huggingface dataset:
(1)

v členu 3 se odstavek 2 nadomesti z naslednjim: „2. Omejitveni ukrepi, določeni v členu 4(1) ter členu 5(1) in (2), se uveljavijo za fizične ali pravne osebe, subjekte ali organe, ki: (a) ovirajo sporazumno in miroljubno rešitev, ki bi omogočila izvedbo volitev v DR Kongo, tudi z nasilnimi dejanji, represijo ali pozivanjem k nasilju ali s spodkopavanjem pravne države; (b) sodelujejo pri načrtovanju, vodenju ali izvajanju dejanj, ki pomenijo hude kršitve ali zlorabe človekovih pravic v DR Kongo; (c) so odgovorni za podaljševanje oboroženega spopada, nestabilnosti ali negotovosti v DR Kongo; (d) zagotavljajo podporo fizičnim ali pravnim osebam, subjektom ali organom iz točke (c); (e) spodbujajo nasilje v povezavi z omejitvenimi ukrepi iz točk (b), (c) in (d); (f) izkoriščajo oboroženi spopad, nestabilnost ali negotovost v DR Kongo, tudi z nezakonitim izkoriščanjem naravnih virov in prostoživečih živali ali trgovino z njimi; (g) so povezani s fizičnimi ali pravnimi osebami, subjekti ali organi iz točk (a), (b), (c),(d), (e) ali (f); kot so navedeni na seznamu v Prilogi II.“
(2)

Visoki predstavnik Unije za zunanje zadeve in varnostno politiko je 25. septembra 2022 dal izjavo v imenu Unije, v kateri je obžaloval razširjeno in nesorazmerno uporabo sile s strani iranskih varnostnih sil proti nenasilnim protestnikom, zaradi česar je bilo ubitih in poškodovanih veliko ljudi. V izjavi je bilo tudi navedeno, da morajo odgovorni za uboj Mahse Amini odgovarjati za svoja dejanja, iranske oblasti pa so bile pozvane, naj zagotovijo pregledne in verodostojne preiskave, da bi se razjasnilo število smrtnih žrtev in aretiranih oseb, izpustijo vse nenasilne protestnike in vsem pridržanim zagotovijo obravnavo v skladu z ustreznim postopkom. Nadalje je bilo poudarjeno, da gre pri odločitvi Irana, da strogo omeji dostop do interneta in blokira platforme za takojšnje sporočanje, za očitno kršenje svobode izražanja. Obenem je bilo navedeno, da bo Unija preučila vse možnosti, ki jih ima na voljo za obravnavo uboja Mahse Amini in načina, kako so se iranske varnostne sile odzvale na demonstracije, ki so sledile.
(7)

Prvi kompenzacijski dodatek za samozaposlene, t. i. program „Pětadvacítka“, kot je naveden v členu 3(c) Izvedbenega sklepa (EU) 2020/1345, ki je bil uveden z „Zakonom št. 159/2020 zb.“ (4), je samozaposlenim, ki so bili prisiljeni začasno prenehati ali znatno zmanjšati svojo gospodarsko dejavnost preko običajne poslovne nestanovitnosti zaradi tveganj za javno zdravje zaradi COVID-19 ali kriznih ukrepov, ki so jih sprejeli javni organi, zagotovil kompenzacijski dodatek v višini 500 CZK na koledarski dan na osebo. Program „Pětadvacítka“ se je izvajal od 12. marca 2020 do 8. junija 2020. Nato je bil spremenjen s programom „jesenskega kompenzacijskega dodatka“, ki je bil uveden z Zakonom št. 461/2020 zb (5). in je trajal od 5. oktobra 2020 do 15. februarja 2021 ter je zagotavljal davčno olajšavo v višini 500 CZK na koledarski dan samozaposlenim, ki so bili prisiljeni začasno prenehati ali znatno zmanjšati svojo gospodarsko dejavnost zaradi tveganj za javno zdravje ali kriznih ukrepov, ki so jih sprejeli javni organi. Z zakonom št. 95/2021 zb (6). in z njim povezanima resolucijama vlade (št. 154/2021 (7) in 188/2021 (8)) je bila uvedena še ena sprememba, imenovana „novi kompenzacijski dodatek za leto 2021“, ki se je izvajala od 1. februarja 2021 do 31. maja 2021 in s katero je bil znesek davčne olajšave povečan na 1 000 CZK na dan. Zadnja sprememba tega kompenzacijskega dodatka za samozaposlene, tj. „kompenzacijski dodatek za leto 2022“, ki je bila uvedena z zakonom št. 519/2021 zb (9)., je prav tako znašala 1 000 CZK na dan in je trajala od 22. novembra 2021 do 31. januarja 2022.
(2)

Sklep (SZVP) 2018/1544 se uporablja do 16. oktobra 2022. Na podlagi pregleda navedenega sklepa bi bilo treba omejevalne ukrepe, določene v njem, podaljšati do 16. oktobra 2023 in posodobiti en vnos na seznamu fizičnih in pravnih oseb, subjektov in organov iz členov 2 in 3 Priloge k navedenemu sklepu.
IZVEDBENI SKLEP KOMISIJE (EU) 2022/1980

z dne 19. oktobra 2022

o spremembi Izvedbenega sklepa (EU) 2021/626 o vzpostavitvi portala InvestEU in določitvi njegovih tehničnih specifikacij

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2021/523 Evropskega parlamenta in Sveta o vzpostavitvi Programa InvestEU in spremembi Uredbe (EU) 2015/1017 (1) in zlasti člena 26 Uredbe,

ob upoštevanju naslednjega:

(1) Izvedbeni sklep Komisije (EU) 2021/626 (2) o vzpostavitvi portala InvestEU bi bilo treba spremeniti, da se da se na portalu InvestEU omogoči objava projektov držav Evropskega združenja za prosto trgovino (EFTA).

(2) Izvedbeni sklep (EU) 2021/626 bi bilo treba spremeniti tudi zato, da se pojasni, kako zrel mora biti projekt, da se lahko objavi na portalu InvestEU –

SPREJELA NASLEDNJI SKLEP:

Člen 1 Člen 2 Izvedbenega sklepa (EU) 2021/626 se spremeni: (1) točka (e) se nadomesti z naslednjim: „(e) projekt se izvaja v Uniji, državi Evropskega združenja za prosto trgovino (EFTA) ali v čezmorski državi ali ozemlju, povezanima z državo članico, kot je določeno v Prilogi II k Pogodbi. V primeru čezmejnega projekta se glavni del izvajanja projekta izvaja v Uniji, državah Efte ali čezmorski državi ali ozemlju, povezanima z državo članico, kot je določeno v Prilogi II k Pogodbi;“; (2) točka (g) se nadomesti z naslednjim: „(g) izvajanje projekta se je že začelo ali se bo predvidoma začelo v treh letih od datuma predložitve portalu InvestEU;“.

Člen 2 Ta sklep začne veljati tretji dan po objavi v Uradnem listu Evropske unije.

V Bruslju, 19. oktobra 2022 Za Komisijo predsednica Ursula VON DER LEYEN

(1) UL L 107, 26.3.2021, str. 30.

(2) Izvedbeni sklep Komisije (EU) 2021/626 z dne 14. aprila 2021 o vzpostavitvi portala InvestEU in določitvi njegovih tehničnih specifikacij (UL L 131, 16.4.2021, str. 183).
(4)

Centralna banka De Nederlandsche Bank namerava mandat družbe KPMG Accountants N.V. podaljšati do poslovnega leta 2025. To podaljšanje je mogoče v skladu s pogodbenimi dogovori med centralno banko De Nederlandsche Bank in družbo KPMG Accountants N.V.
(2)

v oddelku B („Pravica do obrambe in pravica do učinkovitega sodnega varstva v skladu s tunizijskim pravom:“) se črta naslednji vnos: „45. Montassar Ben Habib Ben Bouali LTAIEF Preiskava ali sojenje v zvezi z nezakonitim prisvajanjem državnih sredstev oziroma drugega premoženja še poteka. Iz podatkov v dokumentaciji Sveta je razvidno, da sta bili v sodnih postopkih, na katere se je oprl Svet, spoštovani pravica do obrambe in pravica do učinkovitega sodnega varstva. To dokazuje zlasti dejstvo, da je Montassarja Ben Habiba Ben Boualija LTAIEFA leta 2011 in 2013 zaslišal preiskovalni sodnik v navzočnosti njegovih odvetnikov.“.
(3)

Evropski ocenjevalni dokumenti, ki jih je pripravila in sprejela organizacija organov za tehnično ocenjevanje, se nanašajo na naslednje gradbene proizvode: — izolacijo iz nevezane ali vezane mlete ekspandirane plutovine ali nasute mlete naravne plutovine ali gume, — geosintetične cementitne kompozitne obloge in pregrade, — pokončni in viseči hitroodzivni sprinkler (ESFR) K240 do 480 za zgodnjo pogasitev požara, — plavžni cement CEM III/A z ocenjeno odpornostjo proti sulfatizaciji (SR) in možnostjo nizke učinkovite vsebnosti alkalij (LA) in/ali nizke hidracijske toplote (LH), — komplet za sidra za skale in zemljo s prednapetimi jeklenimi vrvmi, — mehanski spoj brez vijačenja za betonsko jeklo s prečnim stiskanjem, — polistirenske betonske enote za zidanje in zidni kompleti, izdelani iz enot; — termostatske ventile za radiatorje, — ustreljena pritrdila za pritrditev ETICS v beton, — gibki komplet za zaščito pred plazovi, — sistem za prezračevanje iz mineralne volne s prevlekami znotraj in zunaj.
člen 1 se nadomesti z naslednjim:

„Člen 1

Posebni predstavnik Evropske unije

Mandat Toiva KLAARA kot posebnega predstavnika Evropske unije (PPEU) za Južni Kavkaz in za krizo v Gruziji (Južni Kavkaz) se podaljša do 31. avgusta 2023. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“;
(6)

Na podlagi dodatnih informacij, ki sta jih predložila Izrael in Palestinska oblast, bi bilo treba EU BAM Rafah podaljšati še za eno leto, in sicer do 30. junija 2023, kot je bilo dogovorjeno v okviru strateškega pregleda EU BAM Rafah.
(3)

Danska, Finska, Francija, Italija, Portugalska in Slovenija so Komisijo obvestile o delih svojih ozemelj, ki bi jih bilo treba v skladu s členom 226(3) Uredbe (EU) 2016/429 odobriti kot proste bolezni. Ta vključujejo dve območji, ki sta prosti bolezni koi herpes virusa (KHV), in več kompartmentov, ki so prosti bakterijskega nefritisa (BKD), bolezni koi herpes virusa (KHV) ali nalezljive nekroze trebušne slinavke (IPN). Danska je Komisijo obvestila tudi o več kompartmentih, v katerih se izvajajo programi izkoreninjenja bakterijskega nefritisa (BKD) oziroma nalezljive nekroze trebušne slinavke (IPN) in ki bi jih bilo treba odobriti v skladu s členom 226(3) Uredbe (EU) 2016/429.
(2)

Vse tri odločbe so določale začetno prehodno obdobje petih let, v katerem je bilo dovoljeno živila in krmo, ki vsebujejo gensko spremenjeni material, so iz njega sestavljeni ali proizvedeni, dajati na trg v deležu, ki ne presega 0,9 %, in pod pogojem, da je ta prisotnost na trgu naključna ali tehnično neizogibna. Namen prehodnega obdobja je bil upoštevati dejstvo, da so minimalni sledovi gensko spremenjenega materiala lahko včasih prisotni v prehranski verigi ljudi in živali tudi potem, ko je družba Bayer CropScience AG prenehala prodajati semena iz gensko spremenjenih organizmov, in čeprav so bili sprejeti vsi ukrepi, da se prepreči prisotnost gensko spremenjenega materiala.
(6)

Sprejme najsodobnejše fizične in/ali logične varnostne ukrepe za objekte z opremo za prehod digitalnega COVID potrdila EU, ter kontrole dostopa do logičnih podatkov in varnosti. V ta namen Komisija: (a) izvaja fizično varovanje za vzpostavitev ločenih varnostnih območij in omogočanje odkrivanja kršitev; (b) nadzoruje dostop do objektov in vodi register obiskovalcev za namene sledenja; (c) zagotovi, da zunanje osebe, ki jim je odobren dostop do prostorov, spremlja ustrezno pooblaščeno osebje; (d) zagotovi, da opreme ni mogoče dodati, zamenjati ali odstraniti brez predhodnega dovoljenja imenovanih pristojnih organov; (e) nadzira dostop nacionalnih zalednih strežnikov na prehod okvira zaupanja in do njih; (f) zagotovi, da se posamezniki, ki dostopajo do prehoda za digitalno COVID potrdilo EU, identificirajo in avtenticirajo; (g) pregleda pravice za dostop do prehoda za digitalno COVID potrdilo EU v primeru varnostne kršitve, ki vpliva na to infrastrukturo; (h) ohranja celovitost informacij, prenesenih prek prehoda za digitalno COVID potrdilo EU; (i) izvaja tehnične in organizacijske varnostne ukrepe za preprečitev nepooblaščenega dostopa do osebnih podatkov; (j) po potrebi izvaja ukrepe za blokiranje nepooblaščenega dostopa do prehoda za digitalno COVID potrdilo EU s strani organov izdajateljev (tj. blokiranje lokacije/naslova IP).
Sklep (EU) 2020/430 določa, da lahko Svet navedeni sklep podaljša, če je to upravičeno zaradi nadaljevanja izjemnih okoliščin. Svet je 21. aprila 2020 s Sklepom (EU) 2020/556 (3) odstopanje iz člena 1 Sklepa (EU) 2020/430 podaljšal za dodatno obdobje enega meseca od 23. aprila 2020. Predvideno je bilo, da bo podaljšanje odstopanja trajalo do 23. maja 2020. Svet je 20. maja 2020 s Sklepom (EU) 2020/702 (4) odstopanje iz člena 1 Sklepa (EU) 2020/430 podaljšal do 10. julija 2020. Svet je 3. julija 2020 s Sklepom (EU) 2020/970 (5) to odstopanje podaljšal do 10. septembra 2020.

Svet je 4. septembra 2020 s Sklepom (EU) 2020/1253 (6) to odstopanje podaljšal do 10. novembra 2020. Svet je 6. novembra 2020 s Sklepom (EU) 2020/1659 (7) to odstopanje podaljšal do 15. januarja 2021. Svet je 12. januarja 2021 s Sklepom (EU) 2021/26 (8) to odstopanje podaljšal do 19. marca 2021. Svet je 12. marca 2021 s Sklepom (EU) 2021/454 (9) to odstopanje podaljšal do 21. maja 2021. Svet je 20. maja 2021 s Sklepom (EU) 2021/825 (10) to odstopanje podaljšal do 16. julija 2021.

Svet je 12. julija 2021 s Sklepom (EU) 2021/1142 (11) to odstopanje podaljšal do 30. septembra 2021. Svet je 24. septembra 2021 s Sklepom (EU) 2021/1725 (12) to odstopanje podaljšal do 30. novembra 2021. Svet je 25. novembra 2021 s Sklepom (EU) 2021/2098 (13) to odstopanje podaljšal do 28. februarja 2022.
(5)

Svet je 24. januarja 2022 odobril sklepe, v katerih je obsodil nenehna agresivna dejanja in grožnje Rusije proti Ukrajini ter pozval Rusijo, naj umiri napetosti, spoštuje mednarodno pravo in konstruktivno sodeluje v dialogu v okviru vzpostavljenih mednarodnih mehanizmov. Ponovno je potrdil, da je Unija v celoti zavezana temeljnim načelom, na katerih temelji evropska varnost ter ki so zapisana v Ustanovni listini Združenih narodov in ustanovnih dokumentih Organizacije za varnost in sodelovanje v Evropi, vključno s Helsinško sklepno listino in Pariško listino. Ta temeljna načela vključujejo zlasti suvereno enakost in ozemeljsko nedotakljivost držav, nedotakljivost mej, izogibanje grožnji s silo ali uporabi sile ter svobodo držav, da same izberejo ali spremenijo svoje varnostne ureditve. Svet je poudaril, da se o teh načelih ni mogoče pogajati niti jih ni mogoče spreminjati ali drugače razlagati ter da je ruska kršitev teh načel ovira za skupni in nedeljivi varnostni prostor v Evropi ter ogroža mir in stabilnost na evropski celini. Svet je opozoril na sklepe Evropskega sveta z dne 16. decembra 2021 in ponovno poudaril, da bo imela vsakršna nadaljnja vojaška agresija Rusije proti Ukrajini hude posledice in visoko ceno, vključno s širokim spektrom sektorskih in individualnih omejevalnih ukrepov, ki bi bili sprejeti ob usklajevanju s partnerji.
(11)

vstavita se naslednja člena: „Člen 6a 1. Svet in visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik) lahko obdelujeta osebne podatke za namene opravljanja nalog, ki jih imata po tem sklepu, zlasti: (a) kar zadeva Svet, za pripravo in spreminjanje Priloge I; (b) kar zadeva visokega predstavnika, za pripravo sprememb Priloge I. 2. Svet in visoki predstavnik lahko po potrebi ustrezne podatke v zvezi s kaznivimi dejanji, ki jih storijo fizične osebe s seznama, kazenskimi obsodbami ali varnostnimi ukrepi v zvezi s temi osebami obdelujeta samo v obsegu, v katerem je takšna obdelava potrebna za pripravo Priloge I. 3. Za namene tega sklepa sta Svet in visoki predstavnik določena za „upravljavca“ v smislu točke (8) člena 3 Uredbe (EU) 2018/1725 Evropskega parlamenta in Sveta (*1), da se zagotovi, da lahko zadevne fizične osebe uveljavljajo svoje pravice na podlagi navedene uredbe. Člen 7a Če fizične ali pravne osebe, subjekti ali organi niso vedeli in niso imeli utemeljenega razloga za sum, da bi lahko s svojim ravnanjem kršili ukrepe, določene v tem sklepu, za svoje ravnanje niso odgovorni. (*1) Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).“;"
(3)

Delegirana uredba Komisije 2020/687 (2) dopolnjuje pravila za obvladovanje bolezni s seznama iz člena 9(1), točke (a), (b) in (c), Uredbe (EU) 2016/429, ki so opredeljene kot bolezni kategorij A, B in C v Izvedbeni uredbi Komisije (EU) 2018/1882 (3). Zlasti člena 21 in 22 Delegirane uredbe (EU) 2020/687 določata vzpostavitev območja z omejitvami v primeru izbruha bolezni kategorije A, vključno z afriško prašičjo kugo, in nekatere ukrepe, ki jih je treba na tem območju izvajati. Poleg tega člen 21(1) navedene delegirane uredbe določa, da območje z omejitvami zajema zaščitno območje, ogroženo območje in po potrebi dodatna območja z omejitvami okoli zaščitnih in ogroženih območij ali ob njih.
(3)

Uvoz, ki so ga države članice prosilke izvedle v skladu s Sklepom (EU) 2020/491, je koristil državnim organizacijam ali organizacijam, ki so jih v državah članicah odobrili pristojni organi, pri dostopu do potrebnih zdravil, medicinske opreme in osebne zaščitne opreme, ki jih primanjkuje. Trgovinski statistični podatki za tako blago kažejo, da se uvoz, povezan s tem blagom, zmanjšuje, vendar je še vedno znaten in niha glede na povpraševanje po blagu, potrebnem za spopadanje s pandemijo COVID-19. Kljub potekajočemu cepljenju v državah članicah in številnim ukrepom, sprejetim za preprečevanje širjenja virusa, število okužb s COVID-19 v državah članicah še vedno predstavlja tveganje za javno zdravje. Ker države članice prosilke še vedno poročajo o pomanjkanju blaga, potrebnega za spopadanje s pandemijo COVID-19, je primerno, da se odobri oprostitev uvoznih dajatev, ki se zaračunajo na blago, uvoženo za namene iz člena 74 Uredbe (ES) št. 1186/2009, in oprostitev DDV, ki se zaračuna na blago, uvoženo za namene iz člena 51 Direktive 2009/132/ES.
(2)

Pogajanja z Avstralijo so se zaključila in Sporazum v obliki izmenjave pisem med Evropsko unijo in Avstralijo v skladu s členom XXVIII Splošnega sporazuma o carinah in trgovini (GATT) 1994 o spremembi koncesij za vse tarifne kvote, vključene na seznam EU CLXXV, zaradi izstopa Združenega kraljestva iz Evropske unije (v nadaljnjem besedilu: Sporazum) je bil parafiran 18. decembra 2020.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju in so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju, testu in preboleli bolezni v zvezi s COVID-19, ki jih Črna gora izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju, testu in preboleli bolezni v zvezi s COVID-19, ki jih Črna gora izda državljanom tretjih držav, ki se zakonito nahajajo ali prebivajo na ozemlju držav članic pod pogoji iz navedene uredbe.
(15)

Dve mednarodni organizaciji, ki zastopata muzeje in območja kulturne dediščine, in sicer Mednarodni muzejski svet in Mednarodni svet za spomenike in spomeniška območja, sta izrazili namero glede predložitve vloge za vključitev dušika, pridobljenega na kraju samem, v Prilogo I k Uredbi (EU) št. 528/2012, ki bi državam članicam omogočila izdajo dovoljenj za proizvode, ki so sestavljeni iz dušika, pridobljenega na kraju samem, ne da bi bilo potrebno odstopanje v skladu s členom 55(3) navedene uredbe. Vloga naj bi bila predložena v drugi polovici leta 2021. Vendar je za izvedbo ocene take vloge, vključitev snovi v Prilogo I k Uredbi (EU) št. 528/2012 in pridobitev dovoljenj za proizvode potreben čas.
(101)

Upravljanje družbe CP vključuje tudi nadzorni organ. Od leta 2006 do leta 2013 je bil nadzorni organ Comissão de Fiscalização, pri čemer noben njegov član ni bil dejaven v javni upravi, razen predsednika, ki je v letih od 2005 do 2007 deloval kot zunanji svetovalec računskega sodišča. Novembra 2013 je bil Comissão de Fiscalização nadomeščen s Conselho Fiscal, v katerem je ministrstvo za finance in gospodarstvo imenovalo štiri člane, ki so bili sočasno dejavni v javni upravi (IGF ter generalni direktorat za zakladništvo in finance). Glede na informacije, ki jih je predložila Portugalska, sta ta organa delovala podobno kot revizijski organ zasebne družbe ter kot taka nista in nista mogla posegati v postopek odločanja, ki je privedel do sprejetja zadevnih ukrepov, saj sta morala biti neodvisna.
(3)

Z Uredbo Sveta (EU) 2020/2094 (3), ki je vzpostavila Instrument Evropske unije za okrevanje, se programu Obzorje Evropa, vzpostavljenem na podlagi Uredbe (EU) 2021/695 Evropskega parlamenta in Sveta (4) in mehanizmu Unije na področju civilne zaščite, ki ga ureja Sklep št. 1313/2013/EU Evropskega parlamenta in Sveta (5) dodelijo dodatni zunanji namenski prejemki. Primerno je, da se v Protokolu 32 pojasni, da bi bilo treba osnovo za izračun finančnih prispevkov držav Efte povečati za odobritve, ki ustrezajo zunanjim namenskim prejemkom iz člena 3(1) Uredbe (EU) 2020/2094 v zvezi z njihovim sodelovanjem v tem programu in tem mehanizmu.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju in testu v zvezi s COVID-19, ki jih Nova Zelandija izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju in testu v zvezi s COVID-19, ki jih Nova Zelandija izda državljanom tretjih držav, ki se zakonito nahajajo ali prebivajo na ozemlju držav članic pod pogoji iz navedene uredbe.
SKLEP SVETA (EU) 2021/1954

z dne 9. novembra 2021

o imenovanju člana Evropskega ekonomsko-socialnega odbora na predlog Kraljevine Belgije

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 302 Pogodbe,

ob upoštevanju Sklepa Sveta (EU) 2019/853 z dne 21. maja 2019 o določitvi sestave Evropskega ekonomsko-socialnega odbora (1),

ob upoštevanju predloga belgijske vlade,

po posvetovanju z Evropsko komisijo,

ob upoštevanju naslednjega:

(1) Na podlagi člena 300(2) Pogodbe Ekonomsko-socialni odbor sestavljajo predstavniki organizacij delodajalcev, delojemalcev in drugi predstavniki civilne družbe, predvsem s socialno-ekonomskega, civilnega, poklicnega in kulturnega področja.

(2) Svet je 2. oktobra 2020 sprejel Sklep (EU) 2020/1392 (2) o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025.

(3) Zaradi odstopa Sophie GRENADE se je sprostilo mesto člana Evropskega ekonomsko-socialnega odbora.

(4) Belgijska vlada je za članico Evropskega ekonomsko-socialnega odbora za preostanek mandata, ki se izteče 20. septembra 2025, predlagala Mirando ULENS, Secrétaire générale de l’ABVV-FGTB, Federation Générale du Travail de Belgique (generalno sekretarko Splošne zveze delavcev Belgije ABVV-FGTB) –

SPREJEL NASLEDNJI SKLEP:

Člen 1 Za preostanek mandata, ki se izteče 20. septembra 2025, se za članico Evropskega ekonomsko-socialnega odbora imenuje Miranda ULENS, Secrétaire générale de l’ABVV-FGTB, Federation Générale du Travail de Belgique (generalna sekretarka Splošne zveze delavcev Belgije ABVV-FGTB).

Člen 2 Ta sklep začne veljati na dan sprejetja.

V Bruslju, 9. novembra 2021 Za Svet predsednik A. ŠIRCELJ

(1) UL L 139, 27.5.2019, str. 15.

(2) Sklep Sveta (EU) 2020/1392 z dne 2. oktobra 2020 o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 ter razveljavitvi in nadomestitvi Sklepa Sveta o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025, sprejetega 18. septembra 2020 (UL L 322, 5.10.2020, str. 1).